Както при хората, така и при животните с напредването на възрастта се увеличава риска от различни заболявания. Самата природа на животните обаче – „оцеляват само най-силните” – обуславя болните да не показват своята слабост колкото се може по-продължително. Като стопани на домашни любимци, ние искаме да направим възможно най-доброто за да може те да останат до нас максимално дълго. Улавяйки от рано симптомите на дадено заболяване често можем да променим хода му и да удължим живота на нашия любимец.  По тази причина препоръчваме възрастните животни (над 8 години) да преминават пълен преглед и кръвни изследвания веднъж на 6 месеца. Ние можем да назначим индивидуален план за всеки пациент.